b'\n_START_ARTICLE_\nPeugeot 308\n_START_PARAGRAPH_\nPeugeot 308 on Peugeot\xe2\x80\x99n vuodesta 2007 l\xc3\xa4htien valmistama alemman keskiluokan automalli, joka korvasi Peugeot 307:n. Se on valmistajansa ensimm\xc3\xa4inen auto, jossa mallinimi on muotoa X08. Mallin pitempiakseliv\xc3\xa4linen sedan-korinen rinnakkaismalli on Peugeot 408, mutta sit\xc3\xa4 ei myyd\xc3\xa4 lainkaan L\xc3\xa4nsi-Euroopassa.'